د سوریې جمهور رئیس په هند کې دی
د سوریې جمهور رئیس چې په یوه رسمي سفر هند ته تللی، د منځني ختیځ په ناامنه سیمه کې د سولې په راوستلو ټینگار کړی دی.
جمهور رئیس بشار الاسد په نويډیلي کې وویل چې په منځني ختیځ کې روان تاوتریخوالی دده په خبره، زمونږ د سولې اوثبات غوښتنې عزم نور هم ټینگوي. هغه هیله وښوده چې په سیمه کې دوه تازه اوچت شويگامونه به د سولې له ټینگښت سره مرسته وکړي. ښاغلي بشار الاسد وویل: "دسوریې او اسرائیلو تر منځ خبرې او په دوحه کې وروستی کنفرانس چې په لبنان کې یې دملي روغې جوړې لپاره لاره هواره کړه، موږ هیله من کوي چې باید د خپلې سیمې دراتلونکي په باب خوش بین اوسو. یوازې سوله او ثبات زمونږ په سیمه او ټوله نړۍ کې ددوامدار پرمختگ او خوشبختئ تضمین کولای شي". د جمهور رئیس بشار الاسد هدف دسوریې او اسرائیلو تر منځ هغه خبرې وې چې له اتو کلونو ځنډ وروسته تیره میاشت پهمرموز او غیر مستقیم ډول پیل شوې او همدارنگه په لبنان کې د یوه ایتلافي حکومت پرسر د هغه ملک د مخالفو ډلو موافقه چې له آمله یې په ملک کې د ١٨ میاشتو اوږد سیاسيبحران پای ته ورسید. بشارالاسد د هند له صدراعظممنموهن سینگ سره د منځني ختیځ د سولې د خبرو په باب هم وغږیده. هند ته له روانیدو مخکې، دسوریې جمهور رئیس هیله وښوده چې هند چې په تیره یوه لسیزه کې یې له اسرائیلو سرهنږدې اړیکې لرلې، کولای شي د منځني ختیځ د سولې په خبرو کې مهم رول ولوبوي. نوي ډیلي ټینگار کړی چې نهغواړي له اسرائیلو سره خپله زیاتیدونکې دوستي له عربي هیوادونو سره د عادي ښواړیکو قرباني کړي. خو په حقیقت کې، هند د خپلانرژۍ د ضرورت د رفع کولو لپاره د انرژۍ د نویو منابعو په لټه کې دی او د همدې هدفلپاره د سورې او ایران په څېر هیوادونو سره تماس نیسي. د سوریې او هند مشرانو پر داسېلارو چارو هم غور وکړ چې د دواړو هیوادونو تر منځ تجارتي اړیکې تقویه کړي. جمهور رئیس بشار الاسد چې پهدغه سفر کې د سورې گڼ شمیر مهم وزیران او تجاران ورسره ملگري دي، د هند سرمایهداران په سوریې کې پانگې اچولو ته راوبلل. هغه وویل: "زه تاسو ته ددغه مهموچانسونو لپاره دعوت درکوم. تاسو د گډو همکاریو لپاره مهمې موقع گانې شته لکهبنیادي پرمختگ، د انرژئ تولید، د کانونو تصفیه او همدارنگه د کمپیوټر تعلیم یاآی.ټي مروج کول". هند او سورې په خپلو کې دزراعتي همکارئ د تقویه کولو او د دوه گوني او اضافي مالیاتو د لرې کولو په برخو کېدرې قراردادونه لاسلیک کړي دي. ټاکل شوې ده چې جمهور رئیسبشارالاسد هند ته د خپل پنځه ورځني سفر پر وخت د هغه هیواد په بنگلور کې دټکنالوژئ لویه فابریکه هم وگوري.